Diari Oficial de la Generalitat Valenciana


Sumari del DOGV 9495, del 22-12-2022 (2022/12464)

CORRECCIÓ d'errades de la Resolució de 7 de desembre de 2022, de la Direcció General d'Urbanisme, sobre el procediment de concessió de subvencions destinades a ajuntaments de la Comunitat Valenciana per a la modernització i transparència del planejament urbanístic vigent.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12706


Data del document
:   20-12-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Correcció d'errades

Correcció d'errades

 Descriptors 

:   * Conselleria de Política Territorial, Obres Públiques i Mobilitat
    * ajuda pública

CORRECCIÓ d'errades de la Resolució de 7 de desembre de 2022, de la Direcció General d'Urbanisme, sobre el procediment de concessió de subvencions destinades a ajuntaments de la Comunitat Valenciana per a la modernització i transparència del planejament urbanístic vigent. [2022/12441]  
Detectat un error en la Resolució de 7 de desembre de 2022, de la Direcció General d'Urbanisme, sobre el procediment de concessió de subvencions destinades a ajuntaments de la Comunitat Valenciana per a la modernització i transparència del planejament urbanístic vigent, que consisteix en l'omissió dels annexos que han d'acompanyar-la, es publica completa.  
  
  
«Resolució de 7 de desembre de 2022, de la Direcció General d'Urbanisme, sobre el procediment de concessió de subvencions destinades a ajuntaments de la Comunitat Valenciana per a la modernització i transparència del planejament urbanístic vigent.  
Antecedents  
Mitjançant l'Ordre 10/2022, de 3 de setembre, de la Conselleria de Política Territorial, Obres Públiques i Mobilitat, s'estableixen les bases reguladores i es convoquen, per a l'any 2022, les subvencions destinades a ajuntaments de la Comunitat Valenciana per a la modernització i transparència del planejament urbanístic vigent (DOGV 9439, 30.09.2022).  
L'import global màxim destinat a finançar les subvencions de referència, de caràcter pluriennal, ascendeix a 250.000 euros amb càrrec al capítol VII línia de subvenció S6241000 del programa 80.47.52.224.29, d'Urbanisme, del pressupost de la Generalitat per a 2022 i 2023, amb la següent distribució:  
  
Consignació inicial  
250.000 - (2022) Previsions despesa Concepte  
2022 75.000 - 30 % bestreta  
8999 668.233 - 70 % pagament subvenció  
  
  
La quantia de l'exercici 2023 queda supeditada als crèdits que, per a aquest exercici, es consignen a aquest efecte en el pressupost de la Generalitat.  
Finalitzat el termini de presentació de sol·licituds establit en la base dotzena, apartat segon, de l'Ordre 10/2022 s'han presentat 27 sol·licituds per part d'ajuntaments de la Comunitat Valenciana. Després de l'anàlisi de les sol·licituds presentades i requeriments oportuns, en data 24 de novembre, es va elaborar un informe per l'òrgan instructor.  
  
En data 29 de novembre de 2022 es va reunir la comissió de valoració i es va estendre una acta en la qual consten els acords adoptats. L'informe de l'òrgan instructor va servir de fonament per a l'adopció dels acords. (En aquest informe es fa constar que, de la informació que consta en poder de l'òrgan instructor es desprén que vint-i-tres municipis compleixen tots els requisits per a ser possibles beneficiaris de la subvenció).  
Vista la proposta de la comissió de valoració, de 29 de novembre de 2022, i d'acord amb el que estableix la base setzena, apartat u de l'Ordre 10/2022.  
Vist l'informe fiscal de conformitat de 7 de desembre de 2022, resolc:  
  
Primer  
Inadmetre les dues sol·licituds que s'assenyalen en l'annex I per no reunir els requisits establits en l'Ordre 10/2022 per a ser beneficiaris, segons les causes d'inadmissió indicades en el mateix annex.  
  
Segon   
Tindre per desistit de la seua petició l'ajuntament que s'assenyala en l'annex II pels motius exposats en el mateix annex.  
Tercer  
Concedir subvencions als quinze ajuntaments que s'assenyalen en l'annex III, pels imports que s'indiquen, ateses les bases de l'Ordre 10/2022 i la valoració prelada de sol·licituds.  
  
Quart  
Desestimar les sol·licituds que s'assenyala en l'annex IV, per esgotament de crèdit, i que constituiran d'acord amb el que s'estableix en la base catorzena, apartat quart, de l'Ordre 10/2022 una llista de reserva amb la puntuació obtinguda, en l'ordre establit.  
  
Cinqué  
Desestimar la sol·licitud a l'ajuntament que s'assenyala en l'annex V sense formar part de la llista de reserva pels motius que s'indiquen en l'annex.  
  
Sisé  
Les subvencions concedides ho són per un import total de dos-cents quaranta-sis mil setanta-tres euros (246.073,00 ?) destinats a finançar les subvencions a ajuntaments de la Comunitat Valenciana per a l'elaboració del text consolidat del planejament urbanístic vigent i la seua digitalització, amb càrrec al capítol VII línia de subvenció S6241000 del programa 69.84.91.522.85, d'Urbanisme, del pressupost de la Generalitat per a 2022 i 2023, amb la següent distribució:  
  
  
Consignació inicial  
250.000 - (2022) Previsions despesa Subvenció concedida Concepte  
2022 75.000 - 73.821,90 - 30 % bestreta  
9397 162.628 - 172.251,10 - 70 % pagament subvenció  
  
  
La quantia de l'exercici 2023 queda supeditada als crèdits que, per a aquest exercici, es consignen a aquest efecte en el pressupost de la Generalitat.  
Realitzar el pagament de les subvencions concedides en la forma prevista en la base dissetena, començant per la bestreta del 30 % de la quantitat concedida.  
Si un ajuntament beneficiari renunciara a la subvenció, el crèdit pressupostari podrà concedir-se sense necessitat de nova convocatòria a l'ajuntament sol·licitant següent per ordre de puntuació.  
  
Seté  
Remetre la resolució per a la publicació en el DOGV amb caràcter d'urgència i publicar en el portal de transparència (http://www.gvaoberta.gva.es/es/inici), actualitzada i estructurada, la informació relativa a les subvencions i les ajudes públiques concedides amb indicació del seu import, objectiu i finalitat, i les entitats beneficiàries.  
  
Huité  
Notificar de manera individual la present resolució als beneficiaris de les subvencions.  
Aquesta resolució posa fi a la via administrativa, i contra aquesta es podrà interposar potestativament un recurs de reposició davant d'aquest mateix òrgan en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 7 de desembre de 2022.- El director general d'Urbanisme: Vicente Joaquín García Nebot.»  
  
València, 20 de desembre de 2022.- El sotssecretari: Rafael Francisco Briet Seguí.